Babelscape/SREDFM huggingface dataset:
Νικαρέ

Ο Νικαρέ (απαντάται και Νικαρέ Α΄) ήταν αρχαίος Αιγύπτιος Φαραώ της Όγδοης Δυναστείας κατά την Πρώτη μεταβατική περίοδο (2181–2055 π.Χ.), μια περίοδο που κατά πάσα πιθανότητα η Αίγυπτος ήταν διαχωρισμένη σε αρκετές πολιτικές οντότητες. Σύμφωνα με τους αιγυπτιολόγους Kim Ryholt, Jürgen von Beckerath και Darrell Baker ήταν ο ένατος βασιλιάς της Όγδοης Δυναστείας. Ως τέτοιου η έδρα του Νικαρέ θα ήταν η Μέμφιδα.
Γιόζεφ Χιρτράιτερ

Ο Γιόζεφ Χιρτράιτερ (γερμανικά: Josef Hirtreiter) (1 Φεβρουαρίου 1909 - 27 Νοεμβρίου 1978) ήταν SS αξιωματούχος της Ναζιστικής Γερμανίας και αυτουργός του Ολοκαυτώματος, ο οποίος εργάστηκε στο στρατόπεδο εξόντωσης της Τρεμπλίνκα κατά τη διάρκεια της Επιχείρησης Ράινχαρντ του Ολοκαυτώματος στην Πολωνία.
Ελί Μοδιάνο

Ο Ελί Μοδιάνο (1881-1968) ήταν εβραίος αρχιτέκτονας, γόνος της γνωστής και πλούσιας οικογένειας Μοδιάνο, μια από τις πιο δυνατές οικογένειες της εβραϊκής σεφραδιτικής κοινότητας της Θεσσαλονίκης. Ο Ελί Μοδιάνο σπούδασε στην École Centrale des Arts et Manufactures στο Παρίσι  και αφού γύρισε στη Θεσσαλονίκη, υπήρξε ένας από τους πιο σημαντικούς αρχιτέκτονες που άφησαν το στίγμα τους στην πόλη αφού ανέλαβε τον σχεδιασμό σημαντικών κτηρίων της πόλης, όπως το Τελωνείο, το Λαογραφικό και Εθνολογικό Μουσείο Μακεδονίας – Θράκης και η Αγορά Μοδιάνο.
Μισάκ Μανουσιάν

Η "[[Κόκκινη Αφίσα]]" δείχνει τα μέλη της ομάδας και τα "εγκλήματά" τους, που δημοσιεύθηκαν από τους Ναζί και τη γαλλική αστυνομία
Ο Μισάκ Μανουσιάν (, 1η Σεπτεμβρίου 1906 - 21 Φεβρουαρίου 1944) ήταν Γαλλοαρμένιος ποιητής και κομουνιστής ακτιβιστής. Επιζών της Αρμενικής Γενοκτονίας, μετακόμισε στη Γαλλία από ένα ορφανοτροφείο στον Λίβανο το 1925. Ήταν ενεργός σε κομουνιστικούς αρμενικούς λογοτεχνικούς κύκλους. 

Κατά τη διάρκεια του Β' Παγκοσμίου Πολέμου, έγινε στρατιωτικός επίτροπος της FTP-MOI, μιας ομάδας αποτελούμενης από Ευρωπαίους μετανάστες, συμπεριλαμβανομένων πολλών Εβραίων, στην περιοχή του Παρισιού, που πραγματοποίησε δολοφονίες και βομβαρδισμούς ναζιστικών στόχων. Σύμφωνα με έναν συγγραφέα, η ομάδα Μανουσιάν ήταν η πιο ενεργή ομάδα Γαλλικής Αντίστασης . Ο Μανουσιάν και πολλοί από τους συντρόφους του συνελήφθησαν τον Νοέμβριο του 1943 και εκτελέστηκαν από τους Ναζί στο Μον Βαλεριέν στις 21 Φεβρουαρίου 1944. Θεωρείται ήρωας της Γαλλικής Αντίστασης.
Άνχελ Μπόττα

Ο Άνχελ Μπόττα (ισπανικά: "Ángel Botta", 1925 – 15 Αυγούστου 2011) ήταν Αργεντινός πρώην ποδοσφαιριστής και μετέπειτα προπονητής. Πέρασε το μεγαλύτερο μέρος της σταδιοδρομίας του στην Αρούμπα, της οποίας το εθνικό προπονητικό κέντρο ποδοσφαίρου φέρει το όνομά του.
Ρούντολφ φον Ρίμπεντροπ

Ο Ρούντολφ φον Ρίμπεντροπ (γερμανικά: Rudolf von Ribbentrop, 11 Μαΐου 1921- 20 Μαΐου 2019) ήταν πρώην Γερμανός λοχαγός στα Waffen-SS στη διάρκεια του Β΄ Παγκοσμίου Πολέμου. Ήταν ο μεγαλύτερος γιος του Γερμανού διπλωμάτη και υπουργού Εξωτερικών Γιοάχιμ φον Ρίμπεντροπ. Ο Ρούντολφ διακρίθηκε στη διάρκεια του Πολέμου της Συνέχειας.
Γκουίντο των Ωτβίλ

Ο Γκουίντο των Ωτβίλ ή της Αλταβίλλα, (Gui de Hauteville, Guido d'Altavilla), (γεννήθηκε περίπου το 1060/1065 - πέθανε στις 8 Ιουλίου 1108), ήταν Νορμανδός Δούκας του Αμάλφι , μέλος της οικογένειας των Ωτβίλ.

Ήταν ο δεύτερος γιος του Ροβέρτου Γυισκάρδου, Δούκα της Απουλίας, της Καλαβρίας και της Σικελίας, και της πριγκίπισσας Λομβαρδίας Συκελγαίτης του Σαλέρνο.

Ακόμα παιδί ή και έφηβος, ονομάζεται από τον πατέρα του Δούκας της Αμάλφι, την οποία κατέλαβαν οι Νορμανδοί το 1073. Όμως οι κάτοικοι της πόλης δεν δέχτηκαν ποτέ τον Νορμανδικό ζυγό και ο Γκουίντο φαίνεται να πέρασε λίγο χρόνο στην πόλη. Σε δύο περιπτώσεις, οι Αμαλφιτάνοι εξεγέρθηκαν και εκλέγουν το δικό τους δούκα: Γκίσολφ, το 1081, μετά Μαρίνος Σεβαστός το 1092, ο οποίος λαμβάνει την υποστήριξη της Βυζαντινής Αυτοκρατορίας.

Λίγα είναι γνωστά για τη ζωή του στην Ιταλία και φαίνεται ότι, όπως και ο μικρότερος αδερφός του Ροβέρτος, παραμένει στη σκιά του μεγαλύτερου αδελφού του Ρογήρου, του διορισμένου διαδόχου του πατέρα τους και του αδελφού του Βοημούνδου.

Το 1084-1085, συμμετείχε με τους αδελφούς του στην εκστρατεία στα Βαλκάνια κατά της Βυζαντινής Αυτοκρατορίας. Ο Γυισκάρδος τον στέλνει ειδικότερα με τον Ρογήρο για να καταλάβει την πόλη της Αυλώνας. Σύμφωνα με την Άννα Κομνηνή, ο Βυζαντινός αυτοκράτορας Αλέξιος Α΄ Κομνηνός προσπάθησε να τον αποσπάσει από τα συμφέροντα του πατέρα του προσφέροντάς του έναν πλεονεκτικό γάμο, τεράστιο πλούτο και τα πιο σημαντικά αξιώματα της Αυτοκρατορίας. Ο Γκουίντο δεν απέρριψε εντελώς αυτές τις προσφορές αν και οι διαπραγματεύσεις παρέμειναν αναποτελεσματικές και κρατήθηκαν πολύ μυστικές. Μερικοί ιστορικοί πιστεύουν ότι η πρόταση του αυτοκράτορα πραγματοποιήθηκε, όχι κατά τη διάρκεια αυτής της αποστολής, αλλά κατά τη διάρκεια της εκστρατείας που οδήγησε το 1107-1108 ο Βοημούνδος εναντίον του Δυρράχιου'. Ακόμα σύμφωνα με την Άννα Κομνηνή, σχεδόν αιχμαλωτίστηκε από τους Ενετούς που μόλις νίκησαν τον Νορμανδικό στρατό, το 1085, κοντά στο Βουθρωτό στη σημερινή Αλβανία.

Κατά τη διάρκεια της Πρώτης Σταυροφορίας, ο Γκουίντο βρισκόταν ήδη στο Βυζάντιο, στην υπηρεσία του αυτοκράτορα Αλέξιου Α΄ Κομνηνού, είχε το αξίωμα του σεβαστού, πιθανώς λίγο πριν το 1087.

Κατά τη διάρκεια της εκστρατείας που ηγήθηκε στα Βαλκάνια το 1107-1108 ο Βοημούνδος εναντίον της Βυζαντινής Αυτοκρατορίας, ο Γκουίντο πιθανώς τον πρόδωσε κατά τη διάρκεια της πολιορκίας του Δυρράχιου. Σύμφωνα με τον ανώνυμο συγγραφέα της Ιστορίας των Γάλλων, ο Γκουίντο αρρώστησε και κάλεσε τον αδελφό του και τον παρακάλεσε να τον συγχωρήσει για τα λάθη που είχε διαπράξει απέναντί ​​του. Ερωτηθείς από τον Βοημούνδο για αυτά τα λάθη, του εξομολογήθηκε ότι ο αυτοκράτορας του είχε υποσχεθεί την κόρη του με το Δυρράχιο και άλλα δώρα και ότι αυτός, με τη συμβουλή του, κινούσε τους πολίτες της πολιορκημένης πόλης να υπερασπιστούν την πόλη, έτσι καθυστέρησε την κατάληψη ή παράδοση της.

Σύμφωνα με τη νεκρολογία του καθεδρικού ναού του Σαλέρνο, ο Γκουίντο πέθανε στις 8 Ιουλίου 1108.
Ραϊμόνδος Β΄ ντελ Μπάλζο Ορσίνι

Ο Ραϊμόνδος Β΄ ντελ Μπάλζο Ορσίνι, (Raimondo II del Balzo Orsini), (πέθανε το 1458) ήταν μέγας εκτελεστής του Βασιλείου της Νεαπόλεως, είχε τιμητικά τους τίτλους του Δούκα του Αμάλφι, Κόμης του Σάρνο και της Ατρίπαλντα και πρίγκιπας του Σαλέρνο.

Ο Ραϊμόνδος καταγόταν από την οικογένεια Ορσίνι, και ήταν παντρεμένος με την Ιζαμπέλλα Καρακιόλο .
Βενσεσλάος Σανσεβερίνο

Ο Βενσεσλάος Σανσεβερίνο, (Venceslao Sanseverino), ήταν αξιωματούχος του Βασιλείου της Νεαπόλεως, είχε τιμητικά τους τίτλους του Δούκα του Αμάλφι, 3ος κόμης Τρικαρίκο & Τσιαραμόντε, 1ος δούκας της Βενόσα, και κόμης του Αλτομόντο & Κοριγκλιάνο.

Ήταν γιος του Ρουγκέριο Σανσεβερίνο από τον οποίο κληρονόμησε τους δύο τίτλους του κόμη. Από το 1374 ήταν παντρεμένος με την Μαργαρίτα του Σανγκίνετο, γιος του ήταν ο Ρουγκέριο Σανσεβερίνο 1οε δούκας του Αγίου Μάρκου.
Επινάλ

Το Επινάλ (Γαλλικά: Épinal) είναι γαλλική κοινότητα που βρίσκεται στο νομό Βοζ (Βόσγια), στην περιοχή Γκραντ Εστ. Είναι πρωτεύουσα του νομού και βρίσκεται στα νότια της ιστορικής και πολιτιστικής περιοχής της Λωρραίνης. Διασχίζεται από τον Μοζέλα, παραπόταμο του Ρήνου.

Στην απογραφή του 2017, η κοινότητα (χωρίς τα προάστια) είχε 31.740 κατοίκους. Το 2015, ο πληθυσμός της ευρύτερης αστικής περιοχής ανέρχονταν σε 93.184 κατοίκους και περιλάμβανε 59.586 θέσεις εργασίας το 2017 στην περιοχή απασχόλησής της. Είναι, μακράν, η πρώτη πόλη στα Βόσγια, και η τέταρτη στη Λωρραίνη, πίσω από το Μετς, το Νανσί και την Τιονβίλ.

Κατά τον 18ο και 19ο αιώνα, η πόλη απέκτησε φήμη για τα έγχρωμα χαρακτικά που κατασκευάζονταν εκεί, αρκετά από τα οποία εκτίθενται στο μουσείο της πόλης. Η πόλη είναι επίσης γνωστή για το κάστρο και τη βασιλική της.

Οι κάτοικοι ονομάζονται Σπιναλιάν.
Στρατόπεδο συγκέντρωσης Τραβνίκι

Το Στρατόπεδο συγκέντρωσης Τραβνίκι στήθηκε από τη Ναζιστική Γερμανία στο χωριό Τραβνίκι, περίπου 40 χιλιόμετρα νοτιοανατολικά του Λούμπλιν κατά τη διάρκεια της κατοχής της Πολωνίας στον Β΄ Παγκόσμιο Πόλεμο. Κατά τη διάρκεια της ύπαρξής του, το στρατόπεδο είχε διπλή λειτουργία. Οργανώθηκε στο σημείο που βρισκόταν το πρώην Πολωνικό εργοστάσιο ζάχαρης της Κεντρικής Βιομηχανικής Περιοχής και υποδιαιρείτο σε τουλάχιστον τρεις διακριτές ζώνες.

Το στρατόπεδο Τραβνίκι πρωτοάνοιξε μετά το ξέσπασμα του πολέμου με την ΕΣΣΔ, με σκοπό να κρατήσει εκεί Σοβιετικούς αιχμάλωτους πολέμου, καθώς συνδεόταν μέσω σιδηροδρόμου με όλα τα κύρια σημεία της περιοχής του Γενικού Κυβερνείου. Ανάμεσα στο 1941 και 1944, το στρατόπεδο εξελίχθηκε σε SS στρατόπεδο εκπαίδευσης της Schutzmannschaft (Βοηθητική Αστυνομία, κυριολεκτικά Ομάδα Προστασίας) που αποτελείτο από συνεργάτες των Ναζί, κατά κύριο λόγο Ουκρανών. Το 1942, έγινε στρατόπεδο καταναγκαστικής εργασίας για χιλιάδες Εβραίους στα πλαίσια επίσης του συστήματος του στρατοπέδου εξόντωσης Μαϊντάνεκ. Οι Εβραίοι κρατούμενοι του Τραβνίκι παρείχαν καταναγκασική εργασία για τις αυτοσχέδιες βιομηχανικές εγκαταστάσεις του πρότζεκτ της Ανατολικής Βιομηχανίας ("Ostindustrie"), όπου εργάζονταν σε φρικτές συνθήκες και με ελάχιστο φαγητό.

Στο Τραβνίκι υπήρχαν 12.000 Εβραίοι κρατούμενοι κατά τη διανομή ιματισμού του 1943 που παραδόθηκε μέσω τρένων στις τοποθεσίες του Ολοκαυτώματος. Όλοι σφαγιάστηκαν στις 3 Νοεμβρίου 1943 κατά τη διάρκεια της Επιχείρησης Γιορτή Συγκομιδής από τις βοηθητικές μονάδες των αντρών του Τραβνίκι που τοποθετήθηκαν στην ίδια τοποθεσία, με τη βοήθεια του Αποθεματικού Τάγματος Αστυνομίας 101 από τον Οργανισμό "Ordnungspolizei" (συντομογραφείται ως "Orpo" και σημαίνει «Αστυνομία Τάξης»). Ο πρώτος διοικητής του στρατοπέδου ήταν ο Χέρμαν Χούφλε, ο οποίος αντικαταστάθηκε από τον Καρλ Στράιμπελ.
Έρος Μπεράλντο

Ο Έρος Μπεράλντο (ιταλικά: "Eros Beraldo") ήταν Ιταλός ποδοσφαιριστής και μετέπειτα προπονητής, γεννημένος στις 27 Ιουλίου 1929 στη Βερόνα και αποβιώσας στις 27 Δεκεμβρίου 2004 στην ίδια πόλη. Αγωνιζόταν ως μέσος.
Μάχη της 42ης Οδού

H Μάχη της 42ης Οδού (27 Μαΐου 1941) ήταν μάχη που διεξήχθη στα Χανιά κατά τη διάρκεια του Β΄ Παγκοσμίου Πολέμου. Μετά την εγκατάλειψη του στρατηγικά σημαντικού αεροδρομίου του Μάλεμε, οι συνεχώς ενισχυόμενες γερμανικές δυνάμεις ανάγκασαν τους συμμάχους να υποχωρήσουν προς τα Χανιά με σκοπό να αρχίσουν τη διαδικασία εκκένωσης του νησιού. Προκειμένου να καμφθεί η επέλαση των Γερμανών, στήθηκε μία γραμμή άμυνας κατά μήκος της οδού Τσικαλαρίων νοτιοανατολικά των Χανίων από αποδυναμωμένα τάγματα Αυστραλών και Νεοζηλανδών Μαορί. Καθώς ένα γερμανικό τάγμα προχωρούσε πρός την οδό, οι ΑΝΖΑΚ αμυνόμενοι πραγματοποίησαν εντυπωσιακή έφοδο με ξιφολόγχες αιφνιδιάζοντας τους Γερμανούς και προκαλώντας τους μεγάλες απώλειες. Η προσωρινή αυτή απώθηση των Γερμανών κέρδισε πολύτιμο χρόνο για την υποχώρηση των Συμμάχων.

Το όνομα "42η Οδός" ήταν προσωνυμία που δόθηκε από τους Συμμάχους στην οδό Τσικαλαρίων λόγω του 42ου Τάγματος του Βασιλικού Μηχανικού Εκστρατείας που είχε τη βάση του εκεί πρίν την εισβολή της Κρήτης. Το όνομα είναι μάλλον επηρεασμένο από το musical των 1930's, 42nd Street.
Κώδικας του Βερολίνου

Ίχνος SVG μιας εικόνας της πέτρας ή του πολύτιμου λίθου του [[Αβράξας|Αβράξα]] από τους [[Γνωστικισμός|Γνωστικούς]] και τα ερείπια τους από τον Τσαρλς Γ. Kίνγκ, 1887. Τα γράμματα είναι "ΙΑΩ", και "ΣΕΜΕΣ ΕΙΛΑΜ".
Ο Κώδικας του Βερολίνου (επίσης γνωστός ως Κώδικας της Αχμίμ), με αριθμό προσχώρησης "Papyrus Berolinensis 8502", είναι ένα κοπτικό χειρόγραφο του 5ου αιώνα μ.Χ., που ανακαλύφθηκε στην Αχμίμ της Αιγύπτου. Στο Κάιρο, τον Ιανουάριο του 1896, ο Καρλ Ράινχαρντ αγόρασε τον κώδικα, ο οποίος είχε ανακαλυφθεί πρόσφατα, τυλιγμένος με φτερά, σε έναν τοίχο ενός χριστιανικού χώρου ταφής. Ήταν ένα βιβλίο με παπύρους, που χρονολογείται στις αρχές του 5ου αιώνα (ή πιθανώς στα τέλη του 4ου αιώνα) που γράφτηκε στη Σαχιδική διάλεκτο της Κοπτικής, η οποία ήταν σε κοινή χρήση στην Αίγυπτο εκείνη την εποχή.

Μεταφέρθηκε στο Βερολίνο στο Νησί των Μουσείων, όπου γνωστοποιήθηκε στη Βασιλική Ακαδημία Επιστημών της Πρωσίας από τον Καρλ Σμιντ, στις 16 Ιουλίου του 1896. Ο Σμιντ επιμελήθηκε το κείμενο Πράξη του Πέτρου το 1903, αλλά το γνωστικό περιεχόμενο του Κώδικα του Βερολίνου δεν μεταφράστηκε τελικά πλήρως μέχρι το 1955. Λίγοι άνθρωποι έδωσαν σημασία στον κώδικα μέχρι τη δεκαετία του 1970, όταν μια νέα γενιά μελετητών του πρώιμου χριστιανισμού έδειξε αυξημένο ενδιαφέρον μετά την ανακάλυψη της πιο διάσημης ομάδας πρώιμων Γνωστικών χριστιανικών εγγράφων που βρέθηκαν στην Βιβλιοθήκη της Ναγκ Χαμαντί το 1945.

Ο Κώδικας του Βερολίνου είναι γραμμένος σε Κοπτικό κώδικα πάνω σε ξύλινο χαρτόνι καλυμμένο με δέρμα που δεν μοιάζει με μαυρισμένο, ούτε μοιάζει με περγαμηνή ή δέρμα με στυπτηρία (δηλαδή δέρμα που έχει ντυθεί με στυπτηρία για να μαλακώσει και αργότερα περάστηκε απο λευκαντικό).

Τέσσερα κείμενα συνδέονται μεταξύ τους στον Κώδικα του Βερολίνου. Όλα είναι ελληνικά έργα σε κοπτικές μεταφράσεις. Το πρώτο, σε δύο ενότητες, είναι ένα απόσπασμα του Ευαγγελίου της Μαρίας, το οποίο είναι και το πρωτότυπο χειρόγραφο που χρησιμοποιήθηκε ως πηγή. Το συγκεκριμένο χειρόγραφο είναι μια κοπτική μετάφραση παλαιότερου ελληνικού πρωτοτύπου. Αν και οι σωζόμενες σελίδες είναι καλά διατηρημένες, το κείμενο δεν είναι πλήρες και είναι σαφές (από αυτό που διαπιστώθηκε) ότι το Ευαγγέλιο της Μαρίας περιείχε δεκαεννέα σελίδες, υποθέτοντας ότι ο κώδικας ξεκινά με αυτό. Οι σελίδες 1 εως 6 και 11 εως 14 λείπουν εντελώς.

Ο Κώδικας περιλαμβάνει επίσης το Απόκρυφο του Ιωάννη, τη Σοφία του Ιησού Χριστού και μια επιτομή της Πράξης του Πέτρου. Αυτά τα κείμενα συζητούνται συχνά μαζί με τα προηγούμενα κείμενα της Ναγκ Χαμαντί.
Πέδρο Κασάδο

Ο Πέδρο Κασάδο (ισπανικά: "Pedro Casado"), ή Πέδρο Κασάδο Μπούτσο (ισπανικά: "Pedro Casado Bucho") όπως είναι το πλήρες όνομά του, είναι Ισπανός πρώην ποδοσφαιριστής, γεννημένος στις 20 Νοεμβρίου 1937 στη Μαδρίτη. Αγωνιζόταν ως αμυντικός.
Μάριο Τρέμπι

Ο Μάριο Τρέμπι (ιταλικά: "Mario Trebbi"), ήταν Ιταλός ποδοσφαιριστής και μετέπειτα προπονητής, γεννημένος στις 9 Σεπτεμβρίου 1939 στο Σέστο Σαν Τζοβάννι και αποβιώσας στις 14 Αυγούστου 2018 στο Παντέρνο Ντουνιάνο. Αγωνιζόταν ως αμυντικός.
Πολιορκία της Βουδαπέστης

μικρογραφία|293x293εσ|Ούγγροι στρατιώτες σε προάστιο της Βουδαπέστης
Η Πολιορκία της Βουδαπέστης ή Μάχη της Βουδαπέστης ήταν η περικύκλωση διάρκειας 50 ημερών από τις σοβιετικές και ρουμανικές δυνάμεις της ουγγρικής πρωτεύουσας, της Βουδαπέστης, κοντά στο τέλος του Β΄ Παγκοσμίου Πολέμου. Η πολιορκία ξεκίνησε όταν η Βουδαπέστη, την οποία υπερασπίζονταν ουγγρικά και γερμανικά στρατεύματα, περικυκλώθηκε για πρώτη φορά στις 26 Δεκεμβρίου 1944 από τον Κόκκινο στρατό και τον ρουμανικό στρατό. Κατά τη διάρκεια της πολιορκίας, περίπου 38.000 πολίτες πέθαναν λόγω πείνας ή στρατιωτικής δράσης. Η πόλη παραδόθηκε άνευ όρων στις 13 Φεβρουαρίου 1945. Ήταν μια στρατηγική νίκη για τους Συμμάχους στην πορεία τους προς το Βερολίνο.
Κοινότητα Πέρδικας Θεσπρωτίας

Η Κοινότητα Πέρδικας Θεσπρωτίας, που ταυτίζεται με τη Δημοτική Ενότητα Πέρδικας Θεσπρωτίας, ανήκει στη Δημοτική Ενότητα Πέρδικας, του Δήμου Ηγουμενίτσας και υπάγεται στην Περιφερειακή Ενότητα Θεσπρωτίας, της Περιφέρειας Ηπείρου. Έδρα της είναι, η Πέρδικα. Μέχρι το 2010 ήταν αυτόνομη Κοινότητα. Από το 2011 ανήκει στο Δήμο Ηγουμενίτσας,
Σεσίλια Άντεργουντ του Ινβερνές

Η Σεσίλια Άντεργουντ του Ινβερνές ("Cecilia Underwood of Inverness", γεννημένη ως Σεσίλια Λετίσια Γκορ "Cecilia Letitia Gore", 1785 - 1 Αυγούστου 1873) ήταν Βρετανίδα ευγενής.
SS-21 Scarab

Το SS-21 Scarab είναι τακτικός βαλλιστικός πύραυλος από επιφάνεια σε επιφάνεια πρώην σοβιετικής και νυν ρωσικής παραγωγής. Ο δείκτης συστήματος (δείκτης «GRAU») των ρωσικών ενόπλων δυνάμεων είναι 9K79 "Totschka" (ρωσ. "«στίγμα»"). Το κατευθυνόμενο όπλο φέρει την ονομασία 9M79.

Κατηγορία:Όπλα
Ζακαρί Μπουσέ

Ο Ζακαρί Μπουσέ (γαλλικά: "Zacharie Boucher", γενν. στις 7 Μαρτίου 1992) είναι Γάλλος, με καταγωγή από τη Ρεϋνιόν, επαγγελματίας ποδοσφαιριστής, ο οποίος αγωνίζεται ως τερματοφύλακας.
Αγία Θέκλα

Η Ισαπόστολος Αγία Θέκλα (γενική: "της Αγία Θέκλης"), είναι Μικρασιάτισσα αγία της πρώτης Χριστιανικής Εκκλησίας από το Ικόνιο, αναφερόμενη ως ακόλουθος του Αποστόλου Παύλου. Ασπάστηκε τον Χριστιανισμό, έγινε ακόλουθος του Αποστόλου και κήρυξε και η ίδια μέχρι το μαρτύριό της, αποτελώντας την πρώτη γυναίκα χριστιανή μάρτυρα. Για τον λόγο αυτό ονομάζεται Ισαπόστολος και Πρωτομάρτυς.
Απεικόνιση της Αγίας στο "[[Μηνολόγιο του Βασιλείου Β΄]]" (περ. 1000)
thumb|Ο Παύλος και η Θέκλα κηρύττουν (τοιχογραφία του 6ου αιώνα που ανακαλύφθηκε σε σπήλαιο της Εφέσου).
Επιχείρηση Φεστιβάλ Συγκομιδής

Ως Επιχείρηση Φεστιβάλ Συγκομιδής (γερμανικά: Aktion Erntefest) ονομάστηκε η μαζική δολοφονία μέχρι και 43.000 Εβραίων στα στρατόπεδα συγκέντρωσης Μαϊντάνεκ, Πονιάτοβα και Τραβνίκι από τους SS, τα Τάγματα της Αστυνομίας Τάξης ("Ordnungspolizei") και τα τάγματα παραστρατιωτικών σχηματισμών ("Sonderdienst") που αποτελούνταν από Ουκρανούς Άντρες Τραβνίκι στις 3-4 Νοεμβρίου 1943.

Έπειτα από μία σειρά Εβραϊκών εξεγέρσεων στα γκέτο και στα στρατόπεδα εξόντωσης, ο Χάινριχ Χίμλερ διέταξε τη δολοφονία όσων Εβραίων είχαν απομείνει στα στρατόπεδα καταναγκαστικής εργασίας στην Επαρχία Λούμπλιν της κατεχόμενης Πολωνίας. Στα τέλη Οκτωβρίου, οι Εβραίοι εργάτες των στρατοπέδων έπρεπε να σκάψουν ζιγκ-ζαγκ χαρακώματα, τα οποία υποτίθεται πως θα εξυπηρετούσαν ως άμυνα από επιθέσεις αέρος. Χιλιάδες προσωπικό από SS και αστυνομικούς έφτασαν στο Λούμπλιν στις 2 Νοεμβρίου. Εκείνη τη μέρα, ο αρχηγός των SS και της Αστυνομίας, Γιάκομπ Σπόρενμπεργκ, ο οποίος ήταν και ο επικεφαλής της επιχείρησης, πραγματοποίησε μία διάσκεψη για να την προγραμματίσει.

Οι σκοτωμοί ξεκίνησαν το πρωί της 3ης Νοεμβρίου στο Μαϊντάνεκ, όπου οι Εβραίοι κρατούμενοι διαχωρίστηκαν από τους μη Εβραίους, και συνεχίστηκαν στο στρατόπεδο Λιπόβα και το αεροδρόμιο του Λούμπλιν, όπου Εβραίοι ήταν φυλακισμένοι στην πόλη. Συνολικά, μέχρι νωρίς το βράδυ, εκτελέστηκαν 18.400 άνθρωποι. Την ίδια μέρα δολοφονήθηκαν 6.000 άνθρωποι στο Τραβνίκι, συμπεριλαμβανομένων και κάποιων από το χωριό Ντοροχούτσα. Αφού τελείωσαν με την επιχείρηση στο Μαϊντάνεκ, αρκετές από τις εμπλεκόμενες μονάδες μετέβησαν στην Πονιάτοβα όπου εκτέλεσαν την επόμενη μέρα τους 14.500 κρατούμενους του στρατοπέδου. Και στα τρία στρατόπεδα, οι Εβραίοι εξαναγκάστηκαν να βγάλουν τα ρούχα τους και να μπουν μέσα στα χαρακώματα που οι ίδιοι είχαν σκάψει, όπου και εκτελέστηκαν. Κατά τη διάρκεια των εκτελέσεων ακουγόταν δυνατή μουσική από τα μεγάφωνα για να καλυφτεί ο ήχος των πυροβολισμών.

Μετά την επιχείρηση, είχαν απομείνει ζωντανοί περίπου 10.000 Εβραίοι σε διάφορα στρατόπεδα εξαναγκαστικής εργασίας στην Επαρχία Λούμπλιν. Τα πτώματα των θυμάτων αποτεφρώθηκαν από άλλους Εβραίους, οι οποίοι εκτελέστηκαν στη συνέχεια. Με περίπου 40.000 θύματα, η Επιχείρηση Φεστιβάλ Συγκομιδής ήταν η μεγαλύτερη ενιαία σφαγή Εβραίων από Γερμανούς κατά τη διάρκεια του Ολοκαυτώματος.
Κουίτο Κουαναβάλε

Το Κουίτο Κουαναβάλε () είναι πόλη και δήμος στην επαρχία Κουάντο Κουμπάνγκο στην Ανγκόλα.

Καλύπτει έκταση 35.610 τετραγωνικών χιλιομέτρων και ο πληθυσμός της πόλης σύμφωνα με την απογραφή του 2014 είναι 40.829 κάτοικοι. Το Κουίτο Κουαναβάλε συνορεύει βόρεια με τον δήμο Λουτσάζες, στα ανατολικά με τον δήμο Μαβίνγκα, στα νότια με τον δήμο Νανκόβα και στα δυτικά με τους δήμους Μενόνγκουε και Τσιτέμπο.

Η περιοχή γύρω από την πόλη ήταν η σκηνή έντονων μαχών κατά τη διάρκεια διαφόρων εκστρατειών στον εμφύλιο πόλεμο της Ανγκόλας και του μεθοριακού πολέμου της Νότιας Αφρικής, με τη μάχη του Κουίτο Κουαναβάλε το 1987-1988 να είναι η μεγαλύτερη χερσαία μάχη στην Αφρική μετά τον Β΄ Παγκόσμιο Πόλεμο. Η πόλη εξυπηρετείται από το αεροδρόμιο του Κουίτο Κουαναβάλε.
Κάθριν Λάνγκφορντ

Η Κάθριν Λάνγκφορντ (αγγλικά: Katherine Langford, γεννημένη στις 29 Απριλίου 1996) είναι Αυστραλή ηθοποιός. Πρωταγωνίστησε ως Χάνα Μπέικερ στις δύο πρώτες σεζόν της τηλεοπτικής σειράς του Netflix, "13 Reasons Why" από το 2017 έως το 2018, για την οποία έλαβε υποψηφιότητα για το βραβείο Golden Globe για την καλύτερη ηθοποιό σε Τηλεοπτική σειρά δράμα. Είχε επίσης δευτερεύοντες ρόλους στις ταινίες Love, Simon (2018) και Knives Out (2019).
Νίκα Νινούα

Ο Νίκα Νινούα ("Nika Ninua", γεωργιανά: ნიკა ნინუა, γενν. στις 22 Ιουνίου 1999) είναι Γεωργιανός επαγγελματίας ποδοσφαιριστής, ο οποίος αγωνίζεται ως κεντρικός μέσος για τον ΠΑΟΚ.
Πόλεμος του Αυλώνα

Ο Πόλεμος του Αυλώνα ή ο Πόλεμος του 1920 ( ή "Lufta e Njëzetës" ; ) ήταν μια σειρά από μάχες μεταξύ ιταλικών δυνάμεων, σταθευμένων στην ευρύτερη ερπαρχία του Αυλώνα του Ιταλικού Προτεκτοράτου της Αλβανίας, και Αλβανών εθνικιστών, διαιρεμένων σε μικρές ομάδες μαχητών. Ο πόλεμος διήρκεσε τρεις μήνες μέχρι την ανακωχή. Είχε μεγάλο αντίκτυπο στον αγώνα της Αλβανίας για τη διαφύλαξη των εδαφών της όσο τα αλβανικά σύνορα και το μέλλον της χώρας συζητιώνταν στη Σύνοδο Ειρήνης του Παρισιού. Ο πόλεμος του Αυλώνα θεωρείται ως σημείο καμπής στην καθιέρωση της αλβανικής ανεξαρτησίας.
Ραούλ Ζόρζε

Ο Ραούλ Ζόρζε (πορτογαλικά: "Raul Jorge"), ή Ραούλ Ζόρζε ντα Σίλβα (πορτογαλικά: "Raul Jorge da Silva") όπως είναι το πλήρες όνομά του, ήταν Πορτογάλος ποδοσφαιριστής, γεννημένος στις 18 Νοεμβρίου 1903 στη Μόιτα και αποβιώσας σε άγνωστη ημερομηνία. Αγωνιζόταν ως επιθετικός.
Ευαγγέλιο της Αλήθειας

Ίχνος SVG μιας εικόνας της πέτρας ή του πολύτιμου λίθου του [[Αβράξας|Αβράξα]] από τους [[Γνωστικισμός|Γνωστικούς]] και τα ερείπια τους από τον Τσαρλς Γ. Kίνγκ, 1887. Τα γράμματα είναι "ΙΑΩ", και "ΣΕΜΕΣ ΕΙΛΑΜ".
Το Ευαγγέλιο της Αλήθειας είναι ένα από τα γνωστικά κείμενα από τα απόκρυφα της Καινής Διαθήκης που βρίσκονται στους κώδικες της Ναγκ Χαμαντί. Υπάρχει σε δύο κοπτικές μεταφράσεις, μια απόδοση στην διάλεκτο της Αχμίμ που επιβιώνει σχεδόν πλήρως τον πρώτο Κώδικα της Ναγκ Χαμαντί και μία σε Σαχιδική διάλεκτο με θραύσματα του δωδέκατου κώδικα.
Ναουάφ αλ-Άχμαντ αλ-Τζαμπρ αλ-Σαμπάχ

Ο Ναουάφ αλ-Άχμαντ αλ-Τζαμπρ αλ-Σαμπάχ ( , "Nawāf al-ʾAḥmad al-Jābir aṣ-Ṣabāḥ", 25 Ιουνίου 1937) είναι ο σημερινός Εμίρης του Κουβέιτ και Διοικητής των Στρατιωτικών Δυνάμεων της χώρας. Ανέβηκε στον θρόνο στις 30 Σεπτεμβρίου 2020, μετά τον θάνατο του αδελφού του, Σαμπάχ αλ-Άχμαντ αλ-Τζαμπρ αλ-Σαμπάχ. Ο Ναουάφ είχε οριστεί ως διάδοχος στις 7 Φεβρουαρίου 2006.
Ισμαέλ Σαμπάδα

Ο Ισμαέλ Σαμπάδα Γκαρσία (ισπανικά: Ismael Zambada García) (1 Ιανουαρίου 1948) είναι Μεξικανός ύποπτος βαρόνος ναρκωτικών και ηγέτης του Καρτέλ Σιναλόα, ένα διεθνές εγκληματικό συνδικάτο με έδρα τη Σιναλόα, Μεξικό. Πριν αναλάβει την ηγεσία ολόκληρου του καρτέλ, εργάστηκε ως υλικοτεχνικός συντονιστής της Σαμπάδα-Γκαρσία φατριάς του, που επέβλεπε τη διακίνηση κοκαΐνης και ηρωίνης προς το Σικάγο κι άλλες πόλεις των Ηνωμένων Πολιτειών με τρένα, πλοία, τζετ ή ναρκο-υποβρύχια.
Άνενχαϊμ

Το Άνενχαϊμ όπως φαίνεται από το [[Κάστρο Λάντσκρον]].
Το Άνενχαϊμ ("Annenheim") είναι χωριό στον Δήμο του Τρέφεν, στο κρατίδιο Καρινθία της νότιας Αυστρίας, με 632 κατοίκους τον Ιανουάριο του 2020.

Το χωριό βρίσκεται στο δυτικό άκρο της βόρειας όχθης της Λίμνης Όσιαχ, της τρίτης μεγαλύτερης της Καρινθίας, περί τα 5 χιλιόμετρα βορειοανατολικά της πόλεως Φίλλαχ. Το υψόμετρο του Άνενχαϊμ είναι περίπου 520 μέτρα πάνω από την επιφάνεια της θάλασσας και οι γεωγραφικές συντεταγμένες του είναι πλάτος 46°39΄32΄΄ Βόρειο και μήκος 13°54΄07΄΄ Ανατολικό.

Πάνω από το χωριό υψώνεται το βουνό Κάντσελχεχε (υψόμετρο κορυφής 1524 μέτρα), οι πλαγιές του οποίου προσφέρονται για σκι και άλλα χειμερινά αθλήματα. Στο χωριό έχει σταθμό η γραμμή του τοπικού σιδηροδρόμου S-Bahn Kärnten. Επίσης από το Άνενχαϊμ ξεκινά τελεφερίκ, που φθάνει μέχρι την κορυφή του ορεινού όγκου Γκέρλιτσεν (μέρος του οποίου είναι το Κάντσελχεχε), σε υψόμετρο 1909 μέτρα, από όπου η θέα είναι εκπληκτική. Σε απόσταση 1,5 χιλιομέτρου προς τα ανατολικά του Άνενχαϊμ βρίσκεται το χωριό Ζάτενντορφ.
Παγκόσμια Ημέρα Ταχυδρομείων

Η Παγκόσμια Ημέρα Ταχυδρομείων εορτάζεται στις 9 Οκτωβρίου. Η 9η Οκτωβρίου είναι η επέτειος της ίδρυσης της Παγκόσμιας Ταχυδρομικής Ένωσης (ΠΤΕ), η οποία ιδρύθηκε το 1874 στην Ελβετία. Η ΠΤΕ ήταν ο εκκινητής μιας παγκόσμιας επανάστασης στις επικοινωνίες, εισάγοντας τη δυνατότητα της διεθνούς αλληλογραφίας μεταξύ των λαών. Η Παγκόσμια Ημέρα Ταχυδρομείων ξεκίνησε να εορτάζεται το 1969. Από τότε, χώρες απ'όλο το κόσμο συμμετέχουν στις γιορτές για να τονίσουν την σημασία της ταχυδρομικής υπηρεσίας. Πολλά πράγματα συμβαίνουν την ημέρα αυτή. Τα ταχυδρομεία σε μερικές χώρες διεξάγουν ειδικές εκθέσεις γραμματοσήμων, υπάρχουν ημέρες ανοιχτής πρόσβασης σε ταχυδρομικά κέντρα και διεξάγονται εργαστήρια για τη ταχυδρομική ιστορία. Η ΠΤΕ διοργανώνει ένα παγκόσμιο διαγωνισμό συγγραφής γραμμάτων για νέους.

Τα ταχυδρομικά συστήματα λειτουργούν εδώ και πολλούς αιώνες. Πριν από εκατοντάδες και χιλιάδες χρόνια οι άνθρωποι αλληλογραφούσαν μεταξύ τους. Τα γράμματα παραδίδονταν με τα πόδια ή από ειδικούς αγγελιοφόρους με τη βοήθεια αλόγων. Στον 17ο αιώνα άρχισαν να δημιουργούνται τα πρώτα εθνικά ταχυδρομικά συστήματα. Αυτά ήταν πιο οργανωμένα και μπορούσαν να εξυπηρετήσουν περισσότερο κόσμο. Σταδιακά οι χώρες συμφώνησαν στην διεθνή ανταλλαγή μηνυμάτων. Στα τέλη του 19ου αιώνα είχε δημιουργηθεί μια διεθνής ταχυδρομική υπηρεσία αλλά ήταν αργή και περίπλοκη. Η δημιουργία της ΠΤΕ το 1874 άνοιξε το δρόμο για την αποτελεσματική ταχυδρομική υπηρεσία που υπάρχει σήμερα. Το 1948, η ΠΤΕ έγινε οργανισμός των Ηνωμένων Εθνών.
Διεθνής Ημέρα Μη Βίας

Η Διεθνής Ημέρα Μη Βίας εορτάζεται στις 2 Οκτωβρίου, την ημέρα γενεθλίων του Μαχάτμα Γκάντι. 

Τον Ιανουάριο του 2004, η Ιρανή δικηγόρος, βραβευμένη με Νόμπελ Σιρίν Εμπαντί έλαβε μια ιδέα για μη διεθνή ημέρα μη βίας από ένα καθηγητή που δίδασκε Χίντι στο Παρίσι ενώ βρισκόταν στο Παγκόσμιο Κοινωνικό Φόρουμ. Η ιδέα προσέλκυσε σταδιακά το ενδιαφέρον κάποιων μελών του Κόμματος του Κογκρέσου. Τον Ιανουάριο του 2007, ένα ψήφισμα του συνεδρίου Σατυαγκράχα κάλεσε τα Ηνωμένα Έθνη να υιοθετήσουν την ιδέα, έπειτα από πρωτοβουλία της Σόνια Γκάντι (προέδρου του Ινδικού Εθνικού Κογκρέσου και προέδρου της Ηνωμένης Προοδευτικής Συμμαχίας) και του αρχιεπισκόπου Ντέσμοντ Τούτου.

Στις 15 Ιουνίου 2007 η Γενική Συνέλευση των Ηνωμένων Εθνών ψήφισε για την θέσπιση της Διεθνούς Ημέρας μη Βίας στις 2 Οκτωβρίου. Το ψήφισμα της Γενικής Συνέλευσης κάλεσε τα μέλη του ΟΗΕ να τιμήσουν την 2 Οκτωβρίου με "ένα κατάλληλο τρόπο και να διαδώσουν το μήνυμα της μη-βίας, μεταξύ άλλων, μέσω της εκπαίδευσης και ευαισθητοποίησης του κοινού."

Η Ταχυδρομική Διοίκηση των Ηνωμένων Εθνών (ΤΔΗΕ, με έδρα στη Νέα Υόρκη) ετοίμασε μια ειδική σφραγίδα για το γεγονός, μετά από αίτημα του Ινδού Πρέσβη στη Μόνιμη Αποστολή της Ινδίας στον ΟΗΕ. Το σχέδιο της σφραγίδας προετοιμάστηκε από την ταχυδρομική διοίκηση του ΟΗΕ. Επίσης η ταχυδρομική διοίκηση ανακοίνωσε ότι όλη η αλληλογραφία της ΤΔΗΕ από την 2α μέχρι την 31η Οκτωβρίου περιείχαν τη σφραγίδα.
Ελισάβετ Γουόλντγκρεϊβ

Η Ελισάβετ Γουόλντγκρεϊβ ("Elizabeth Waldegrave", γεννημένη ως Ελισάβετ Λάουρα "Elizabeth Laura", 25 Μαρτίου 1760 - 29 Ιανουαρίου 1816) ήταν Βρετανίδα ευγενής, αυλική και Κυρία της Κρεβατοκάμαρας στη Βασιλική Πριγκίπισσα Καρλότα.
Ρωσική μαφία

Το Ρωσικό οργανωμένο έγκλημα ή Ρωσική μαφία (Ρωσικά: российская мафия), αλλιώς γνωστή ως «Μπράτβα» (Ρωσικά: братва́, που σημαίνει «φωτισμένη αδελφότητα»), είναι μια ομάδα διαφόρων γκάνγκστερ του οργανωμένου εγκλήματος που προέρχονται από την πρώην Σοβιετική Ένωση.
Το οργανωμένο έγκλημα στη Ρωσία ξεκίνησε κατά την αυτοκρατορική περίοδο των τσάρων, αλλά μόλις η Σοβιετική εποχή εμφανίστηκε οι αποκαλούμενοι «κλέφτες» (Ρωσικά: vory v zakone) έγιναν ηγέτες ομάδων κρατουμένων σε στρατόπεδα καταναγκαστικής εργασίας και ο κώδικας τιμής τους έγινε πιο καθορισμένος. Με το τέλος του Β' Παγκοσμίου Πολέμου, το θάνατο του Ιωσήφ Στάλιν και την κατάρευση της Σοβιετικής Ένωσης, εμφανίστηκαν περισσότερες συμμορίες σε μια ακμάζουσα μαύρη αγορά, εκμεταλλευόμενες τις ασταθείς κυβερνήσεις των πρώην Δημοκρατιών, και στο υψηλότερο σημείο της, ελέγχοντας ακόμη και ως τα δύο τρίτα της ρωσικής οικονομίας. Σύμφωνα με μια δήλωση του Λουί Φρεις, πρώην διευθυντή του FBI, «η ρωσική μαφία αποτελούσε τη μεγαλύτερη απειλή για την εθνική ασφάλεια των ΗΠΑ στα μέσα της δεκαετίας του 1990».

Το 2012, υπήρχαν έως 6.000 διαφορετικές ομάδες, με περισσότερες από 200 από αυτές να έχουν παγκόσμια εμβέλεια.
Οι εγκληματίες αυτών των διαφόρων ομάδων είναι είτε πρώην κρατούμενοι φυλακών, διεφθαρμένοι αξιωματούχοι και μεγάλοι επιχειρηματίες, είτε άνθρωποι με εθνοτικές σχέσεις από την ίδια περιοχή με κοινές εγκληματικές εμπειρίες και ηγέτες. Τον Δεκέμβριο του 2009, ο Τιμούρ Λαχόνιν,
επικεφαλής του Εθνικού Κεντρικού Γραφείου της Ιντερπόλ της Ρωσίας, δήλωσε: «Σίγουρα, υπάρχει έγκλημα που εμπλέκει τους πρώην συμπατριώτες μας στο εξωτερικό, αλλά δεν υπάρχουν στοιχεία που να υποδηλώνουν ότι μια οργανωμένη δομή εγκληματικών ομάδων που αποτελούνταν από πρώην Ρώσους υπάρχουν στο εξωτερικό». Τον Αύγουστο του 2010, ο Αλέν Μπάουερ, ένας Γάλλος εγκληματολόγος, δήλωσε ότι «είναι μια από τις καλύτερες δομημένες εγκληματικές οργανώσεις στην Ευρώπη, σε μια σχεδόν στρατιωτική επιχείρηση».
Μπέθελ Τάουν

Το Μπέθελ Τάουν (αγγλικά: "Bethel Town") είναι οικισμός της ενορίας του Ουεστμόρλαντ, στην Τζαμάικα. Κατά την απογραφή του 2012, αριθμούσε κατοίκους.
Ντάρλιστον

Το Ντάρλιστον (αγγλικά: "Darliston") είναι οικισμός της ενορίας του Ουεστμόρλαντ, στην Τζαμάικα. Κατά την απογραφή του 2012, αριθμούσε κατοίκους.
Παγκόσμια Ημέρα Αποταμίευσης

μικρογραφία|142x142εσ|Πορσελάνινος κουμπαράς της δεκαετίας του 1970, από τη Γερμανία.
Η Παγκόσμια Ημέρα Αποταμίευσης θεσπίστηκε στις 31 Οκτωβρίου 1924, κατά τη διάρκεια του 1ου Διεθνούς Συνέδριου Ταμιευτηρίων στο Μιλάνο της Ιταλίας. Ο ιταλός Καθηγητής Φιλίπο Ραβίτσα ανακήρυξε την ημέρα ως Παγκόσμια Ημέρα Αποταμίευσης στη τελευταία ημέρα του συνεδρίου. Στα ψηφίσματα του Παγκόσμιου Συνεδρίου Αποταμίευσης ανακοινώθηκε ότι η Παγκόσμια Ημέρα Αποταμίευσης θα είναι μια ημέρα αφιερωμένη στην προώθηση της αποταμίευσης σε όλο το κόσμο. Στις προσπάθειές προώθησης της αποταμίευσης, τα ταμιευτήρια έχουν συνεργαστεί με σχολεία, κληρικούς καθώς πολιτιστικούς, αθλητικούς, επαγγελματικούς και γυναικείους συνδέσμους.

Οι εκπρόσωποι 29 χωρών ήθελαν να συστήσουν την προσοχή στη σημασία της αποταμίευσης για την παγκόσμια κοινή γνώμη και την σημασία της για την οικονομία και το άτομο. Η Παγκόσμια Ημέρα Αποταμίευσης εορτάζεται συνήθως στις 31 Οκτωβρίου, εκτός από τις χώρες όπου αυτή η ημέρα είναι δημόσια αργία, καθώς η ιδέα της ημέρας είναι οι τράπεζες να είναι ανοιχτές για να επιτρέπεται στους ανθρώπους να μεταφέρνουν τις αποταμιεύσεις τους στο τραπεζικό λογαριασμό τους.

Η ιδέα της Παγκόσμιας Ημέρας Αποταμίευσης δεν ήταν μια ξαφνική δημιουργία. Υπήρχαν μερικά παραδείγματα ημερών αφιερωμένων στην ιδέα της αποταμίευσης για να επιτευχθεί υψηλότερο επίπεδο ζωής και για να υπάρχει ένα μαξιλάρι ασφαλείας για την οικονομία. Το 1921 εορτάστηκε μια τέτοια ημέρα στην Ισπανία. Σε άλλες χώρες, η λαϊκή εμπιστοσύνη στην αποταμίευση έπρεπε να αποκατασταθεί καθώς πολλοί Γερμανοί είχαν χάσει την εμπιστοσύνη τους στην αποταμίευση στην γερμανική νομισματική μεταρρύθμιση του 1923, λόγω του υπερπληθωρισμού. 

Μετά το Δεύτερο Παγκόσμιο Πόλεμο, η Παγκόσμια Ημέρα Αποταμίευσης συνεχίστηκε και έφτασε στο απόγειο της δημοτικότητάς της από το 1955 μέχρι το 1970. Η αποταμίευση έγινε μια πραγματική παράδοση σε ορισμένες χώρες. Στην Αυστρία, για παράδειγμα, η επίσημη μασκότ της αποταμίευσης, η λεγόμενη "Σπάρεφρο' (κυριολεκτικά: "Χαρούμενος Αποταμιευτής", ή μάλλον "αποταμιεύστε χαρούμενα!") είχε μεγαλύτερο βαθμό αναγνωρισιμότητας από τον πρόεδρο της δημοκρατίας και μια οδός ονομάστηκε Σπάρεφρο. Στη δεκαετία του 1970, το "Sparefroh-Journal", ένα εκπαιδευτικό περιοδικό για νεότερους ανθρώπους, είχε κυκλοφορία 400.000 αντιτύπων.

Σήμερα, το ενδιαφέρον των τραπεζών που διοργανώνουν εκδηλώσεις για την Παγκόσμια Ημέρα Αποταμίευσης είναι στραμμένο στον αναπτυσσόμενο κόσμο, όπου πολλά άτομα δεν έχουν τραπεζικό λογαριασμό. Τα ταμιευτήρια παίζουν ένα σημαντικό ρόλο στην ενίσχυση της αποταμίευσης σε αυτές τις χώρες με συγκεκριμένες εκστρατείες και πρωτοβουλίες, όπως η συνεργασία με μη κυβερνητικές οργανώσεις για τον διπλασιασμό των αποταμιευτικών λογαριασμών που ανήκουν σε φτωχούς.
Porsche Macan

H Porsche Macan (επίσημος κωδικός εργοστασίου: Typ 95B) είναι ένα μεσαίο πολυτελές crossover SUV αυτοκίνητο, που κατασκευάζεται από τη γερμανική αυτοκινητοβιομηχανία Porsche, από τον Απρίλιο του 2014 έως σήμερα. Μοιράζεται την πλατφόρμα με το Audi Q5, αλλά με εντελώς διαφορετική αισθητική. Είναι το δεύτερο σε μέγεθος και ιεραρχία SUV της εταιρείας, μετά την Porsche Cayenne, με την οποία έχει έντονη αισθητική ομοιότητα, καθώς και με την Porsche Panamera, ενώ και τα τρία μοντέλα παράγονται στο ίδιο εργοστάσιο. Το όνομα «Macan» σημαίνει τίγρη στην ιαβαϊκή γλώσσα.
Porsche Boxster

Η Porsche Boxster είναι ένα κεντρομήχανο διθέσιο πολυτελές σπορ αυτοκίνητο, που κατασκευάζεται από τη γερμανική αυτοκινητοβιομηχανία Porsche, από τα τέλη του 1996 έως σήμερα, σε 4 γενιές. Το μοντέλο έχει στενή συγγένεια με την λίγο ισχυρότερη Porsche Cayman, με μία ακόμα διαφορά, επίσης, ότι η Boxster είναι 2-πορτο και 2-θέσιο roadster, ενώ η Cayman είναι 3-πορτο και 2-θέσιο fastback coupé. Η ονομασία «Boxster» προήλθε από την ανάμιξη των λέξεων (box)er, δηλαδή ο επίπεδος (μπόξερ) κινητήρας της, και road(ster).
Ανδρονίκη Δράκου

Η Ανδρονίκη Δράκου (1965), γνωστή και ως Νίνα Δράκου, είναι Ελληνίδα γιατρός με ειδίκευση στην ορθοπαιδική χειρουργική και καταγωγή από την Κομοτηνή. Η Νίνα Δράκου είναι Διευθύντρια και Επιστημονική Προϊσταμένη της Ορθοπαιδικής Κλινικής του Λαϊκού Νοσοκομείου Αθηνών.
Porsche 944

Η Porsche 944 ήταν ένα πολυτελές σπορ αυτοκίνητο, που κατασκευάστηκε από τη γερμανική αυτοκινητοβιομηχανία Porsche, μεταξύ του 1981 και του 1991. Το μοντέλο βασίστηκε στην πισωκίνητη πλατφόρμα της Porsche 924, και τα δύο με τον κινητήρα μπροστά. Η 944 προσφερόταν σε εκδοχές κουπέ και καμπριολέ, και με μια σειρά κινητήρων με ή χωρίς turbo. Η συνολική παραγωγή της 944 έφτασε τα 163.192 αντίτυπα, με αποτέλεσμα να γίνει τότε και για αρκετά χρόνια το πλέον επιτυχημένο εμπορικά μοντέλο στην ιστορία της Porsche μέχρι την εισαγωγή της Porsche Boxster, της Porsche Cayman και της Porsche 997 Carrera.

Μέσα στο 1991, έγιναν έντονες σχεδιαστικές αλλαγές, που ώθησαν την Porsche να μετονομάσει την 944 και η διάδοχος Porsche 968 κυκλοφόρησε το ίδιο έτος, για τη σεζόν (model year) του 1992.
Σαρδήνιοι

Οι Σαρδήνιοι είναι εθνοτική ομάδα που προέρχεται από τη Σαρδηνία, ένα νησί της δυτικής Μεσογείου και μια αυτόνομη περιοχή της Ιταλίας.
Σαρδηνιακή γλώσσα

Η Σαρδηνιακή γλώσσα είναι ρομανική γλώσσα που ομιλείται από τους Σαρδηνούς στο νησί της Σαρδηνίας της Δυτικής Μεσογείου.

Πολλοί ρομανικοί γλωσσολόγοι τη θεωρούν τη γλώσσα που, μαζί με τα ιταλικά, είναι πιο κοντά στα λατινικά μεταξύ όλων των γενεαλογικών απογόνων των λατινικών. Ωστόσο, έχει ενσωματώσει στοιχεία ενός προ-λατινικού (κυρίως Παλαιό-Σαρδηνικού και, σε πολύ μικρότερο βαθμό, καρχηδονιακού) υποστρώματος, καθώς και ενός βυζαντινού ελληνικού, καταλανικού, ισπανικού και ιταλικού υπερστρώματος. Αυτά τα στοιχεία της γλώσσας προέρχονται από την πολιτική ιστορία του νησιού της Σαρδηνίας: πριν από τον Μεσαίωνα, ήταν για μια εποχή βυζαντινή κατοχή.
Ζίγκφριντ Μπούμπακ

Ο Ζίγκφριντ Μπούμπακ (στα γερμανικά: Siegfried Buback) (γεν. 1920– δολοφονήθηκε στις 7 Απριλίου 1977) ήταν γενικός ομοσπονδιακός εισαγγελέας της Δυτικής Γερμανίας, ο οποίος δολοφονήθηκε από μέλη της τρομοκρατικής οργάνωσης Φράξια Κόκκινος Στρατός.
Κύκλος της Βιέννης

Ο Κύκλος της Βιέννης () του Λογικού Εμπειρισμού αποτελούνταν από μια ομάδα φιλοσόφων και επιστημόνων που προέρχονταν από τις φυσικές και κοινωνικές επιστήμες, τη λογική και τα μαθηματικά. Η εν λόγω ομάδα που συναντιώνταν τακτικά από το 1924 έως το 1936 στο Πανεπιστήμιο της Βιέννης, υπό την προεδρία του Moritz Schlick.

Η επιρροή του Κύκλου της Βιέννης στη φιλοσοφία του 20ου αιώνα, ειδικά στη φιλοσοφία της επιστήμης και στην αναλυτική φιλοσοφία, είναι τεράστια μέχρι σήμερα.
Η είσοδος στο Μαθηματικό Σεμινάριο στο [[Πανεπιστήμιο της Βιέννης]], Boltzmanngasse 5. Τόπος συνάντησης του Κύκλου της Βιέννης.
Μεταξύ των μελών του εσωτερικού κύκλου ήταν οι Moritz Schlick, Hans Hahn, Philipp Frank, Otto Neurath, Rudolf Carnap, Herbert Feigl, Richard von Mises, Karl Menger, Kurt Gödel, Friedrich Waismann, Felix Kaufmann, Viktor Kraft και Edgar Zilsel . Επιπλέον, ο Κύκλος της Βιέννης επισκέπτονταν περιστασιακά από τους Alfred Tarski, Hans Reichenbach, Carl Gustav Hempel, Willard Van Orman Quine, Ernest Nagel, Alfred Jules Ayer, Oskar Morgenstern και Frank P. Ramsey . Ο Ludwig Wittgenstein και ο Karl Popper ήταν σε στενή επαφή με τον Κύκλο της Βιέννης, αλλά δεν συμμετείχαν ποτέ στις συναντήσεις του Κύκλου του Schlick. 

Η φιλοσοφική θέση του Κύκλου της Βιέννης ονομάστηκε λογικός εμπειρισμός (γερμανικά: "logischer Empirismus" ), λογικός θετικισμός ή νεοθετικισμός . Επηρεάστηκε από τους Ernst Mach, David Hilbert, τον γαλλικό συμβατισμό ( Henri Poincaré και Pierre Duhem ), Gottlob Frege, Bertrand Russell, Ludwig Wittgenstein και Albert Einstein . Ο Κύκλος της Βιέννης ήταν πλουραλιστικός και αφοσιωμένος στα ιδανικά του Διαφωτισμού . Ενώθηκε με σκοπό να κάνει τη φιλοσοφία επιστημονική με τη βοήθεια της σύγχρονης λογικής . Τα κύρια θέματα ήταν οι θεμελιώδεις συζητήσεις στις φυσικές και κοινωνικές επιστήμες, τη λογική και τα μαθηματικά, ο εκσυγχρονισμός του εμπειρισμού από τη σύγχρονη λογική, η αναζήτηση ενός εμπειρικού κριτηρίου της σημασίας, η κριτική της μεταφυσικής και η ενοποίηση των επιστημών. 

Ο Κύκλος της Βιέννης εμφανίστηκε δημόσια με τη δημοσίευση διαφόρων σειρών βιβλίων - "Schriften zur wissenschaftlichen Weltauffassung" ( "Monographs on the Scientific World-Conception" ), "Einheitswissenschaft" ( "Unified Science" ) και το περιοδικό "Erkenntnis" - και τη διοργάνωση διεθνών συνεδρίων στην Πράγα . Königsberg (σήμερα γνωστό ως Καλίνινγκραντ ). Παρίσι ; Κοπεγχάγη ; Cambridge, UK και Cambridge, Massachusetts . Το δημόσιο προφίλ του δόθηκε από την "Ernst Mach Society" (γερμανική: "Verein Ernst Mach" ) μέσω της οποίας τα μέλη του Κύκλου της Βιέννης προσπάθησαν να διαδώσουν τις ιδέες τους στο πλαίσιο προγραμμάτων δημοφιλούς εκπαίδευσης στη Βιέννη.

Κατά την εποχή του Αυστροφασισμού και μετά την προσάρτηση της Αυστρίας από τη ναζιστική Γερμανία, τα περισσότερα μέλη του Κύκλου της Βιέννης αναγκάστηκαν να μεταναστεύσουν. Η δολοφονία του Schlick το 1936 από έναν πρώην μαθητή έθεσε τέλος στον Κύκλο της Βιέννης στην Αυστρία.
Ρομπέρτο Μαρκαριάν

Ο Ρομπέρτο Μαρκαριάν Αμπραχαμιάν (ισπανικά: "Roberto Markarian Abrahamian", γεννημένος στις 12 Δεκεμβρίου 1946) είναι Ουρουγουανός μαθηματικός ειδικός επί των δυναμικών συστημάτων και της θεωρίας του χάους, καθώς και συγγραφέας και καθηγητής, ο οποίος, παράλληλα, διετέλεσε πρύτανης του Πανεπιστημίου της Δημοκρατίας, μεταξύ του 2014 και του 2018.
Έλλη Βοζικιάδου

Η Έλλη Βοζικιάδου(3 Μαρτίου 1932 - 24 Απριλίου 2020) ήταν Ελληνίδα ηθοποιός, σκηνοθέτης, συγγραφέας και ενδυματολόγος. Θήτευσε ως πρωταγωνίστρια στο Εθνικό Θέατρο επί τουλάχιστον 25 χρόνια. Επίσης είχε στην κατοχή
της το Θέατρο Θυμέλη το οποίο διέγραψε σημαντική πορεία με κεντρική και παιδική σκηνή, σε παραστάσεις αρχαίου δράματος και κλασσικού ελληνικού και διεθνούς ρεπερτορίου.
Τα Χρυσά Κορίτσια

Τα Χρυσά Κορίτσια είναι μια ελληνική κωμική τηλεοπτική σειρά, παραγωγής 2007-2009, που αποτελεί τη προσαρμογή της αμερικανικής τηλεοπτικής σειράς The Golden Girls στα ελληνικά δεδομένα και προβλήθηκε από τον τηλεοπτικό σταθμό ΕΤ1 από τις 9 Ιανουαρίου του 2008 μέχρι τις 10 Μαρτίου του 2009. Τη μεταφορά του σεναρίου στα ελληνικά δεδομένα επιμελείται η Κατερίνα Μπέη ενώ τη σκηνοθεσία ανέλαβε η Φωτεινή Κοτρώτση.

Η σειρά παρουσιάζει τη ζωή τεσσάρων γυναικών άνω των 50 που μένουν στο ίδιο σπίτι και μοιράζονται τα προβλήματα και τις ανησυχίες τους. Ο πρώτος κύκλος της σειράς έκανε πρεμιέρα στις 9 Ιανουαρίου του 2008 και ολοκληρώθηκε στις 21 Μαΐου του 2008, σε 20 επεισόδια. Ο δεύτερος κύκλος προβλήθηκε μεταξύ 7 Οκτωβρίου του 2008 μέχρι 10 Μαρτίου του 2009 και αποτελείται από 20 επεισόδια. "Τα Χρυσά Κορίτσια" προβλήθηκαν συνολικά για δύο σεζόν και αποτελούνται συνολικά από 40 επεισόδια. Τους κεντρικούς ρόλους των τεσσάρων γυναικών ερμηνεύουν η Μίρκα Παπακωνσταντίνου, η Ντίνα Κώνστα, η Ελένη Γερασιμίδου και η Υβόννη Μαλτέζου ενώ μαζί τους συμπρωταγωνιστεί ο Άκης Σακελλαρίου υποδυόμενος τον φίλο και συγκάτοικο των τεσσάρων γυναικών.
Ελισάβετ Ντάγκλας-Χάμιλτον του Χάμιλτον

Η Ελισάβετ Ντάγκλας-Χάμιλτον του Χάμιλτον ("Elizabeth Douglas-Hamilton of Hamilton", γεννημένη ως Ελισάβετ Ίβη Πέρσι, "Elizabeth Ivy Percy", 25 Μαΐου 1916 – 16 Σεπτεμβρίου 2008) ήταν Βρετανίδα ευγενής.
Ενρίκε Γιένα

Ο Ενρίκε Γιένα (ισπανικά: "Enrique Llena"), γεννημένος στις 6 Νοεμβρίου 1961 στην Ουέσκα, είναι Ισπανός προπονητής ποδοσφαίρου.
Jordan Grand Prix

Η Jordan Grand Prix ήταν Βρετανική ομάδα της Φόρμουλα 1. Στο σπορ συμμετείχε απ' το 1991 μέχρι και το 2005 όταν και πωλήθηκε στη Ρωσική εταιρεία Middland.
Μαρία Κασαρέ

Η Μαρία Κασαρέ (fl. 1945 - 1994) ήταν Γαλλίδα ηθοποιός ισπανικής καταγωγής.
Μπάσκετμπολ Τσάμπιονς Λιγκ 2019–20

Το Μπάσκετμπολ Τσάμπιονς Λιγκ 2019–20 ήταν η τέταρτη σεζόν του Μπάσκετμπολ Τσάμπιονς Λιγκ, μιας πανευρωπαϊκής επαγγελματικής διασυλλογικής διοργάνωσης καλαθοσφαίρισης που διοργανώνει η FIBA. Η διοργάνωση ξεκίνησε στις 17 Σεπτεμβρίου 2019 και ολοκληρώθηκε στις 4 Οκτωβρίου 2020. Συνολικά, 48 ομάδες από 29 χώρες συμμετέχουν στο Μπάσκετμπολ Τσάμπιονς Λιγκ 2019–20. 

Νικήτρια αναδείχθηκε η Σαν Πάμπλο Μπούργος στον τελικό της Αθήνας επικρατώντας με 85-74 της Α.Ε.Κ. MVP της σεζόν αναδείχθηκε ο Κιθ Λάνγκφορντ της ΑΕΚ.
Λούντβιχ Γκέρε

Ο Λούντβιχ Γκέρε (στα γερμανικά: Ludwig Gehre) (1895 – 9 Απριλίου 1945) ήταν Γερμανός αξιωματικός της Άμπβερ, που συμμετείχε στη προετοιμασία απόπειρας κατά του Χίτλερ.
Τζον Θόου

Ο Τζον Θόου ("John Edward Thaw", 8 Ιανουαρίου 1942 - 21 Φεβρουαρίου 2002) ήταν Βρετανός ηθοποιός του θεάτρου, της τηλεόρασης και του κινηματογράφου. Είναι ιδιαίτερα 
γνωστός για το ρόλο του «Επιθεωρητή Μορς (Inspector Morse)», στην ομώνυμη σειρά του ITV που είναι βασισμένη στα μυθιστορήματα του Κόλιν Ντέξτερ.
Λεωνίδας Τριβιζάς

Ο Λεωνίδας Τριβιζάς (Κέρκυρα, 03/05/1929) είναι Έλληνας σκηνοθέτης του θεάτρου και καθηγητής σε δραματικές σχολές. Σκηνοθέτησε έργα κλασικού αλλά κυρίως σύγχρονου, ξένου δραματολογίου και σε μικρότερη κλίμακα νεοελληνικά έργα. Συμμετείχε στην ίδρυση και λειτουργία εναλλακτικών, πειραματικών θεατρικών σχημάτων που παρουσίασαν ένα δραματολόγιο στηριγμένο σε καλλιτεχνικά και κοινωνικοπολιτικά κριτήρια (Κυκλικό Θέατρο, Λαϊκή Πειραματική Σκηνή). Επιπλέον, ασχολήθηκε με την αναβίωση του αρχαίου δράματος, προσεγγίζοντάς το μέσω μιας ανανεωτικής και μοντέρνας αισθητικής.
Ριζά Χαλίμι

Ο Ριζά Χαλίμι (σερβικά κυριλλικά: "Риза Халими", σερβικά λατινικά: "Riza Halimi", γεννημένος στις 16 Σεπτεμβρίου 1947 στο Πρέσεβο) είναι αλβανόφωνος πολιτικός της Σερβίας. Διατελεί πρόεδρος του Κόμματος Δημοκρατικής Δράσης, πολιτικού κόμματος το οποίο υπερασπίζεται τα συμφέροντα των Αλβανών της Κοιλάδας του Πρέσεβο.

Ο Ριζά Χαλίμι εργάζεται ως καθηγητής. Διετέλεσε δήμαρχος του Πρέσεβο. Κατά τη διάρκεια των σερβικών κοινοβουλευτικών εκλογών του 2007, εξελέγη ως βουλευτής του Κοινοβουλίου της Σερβίας. Αντιθέτως με άλλους Αλβανούς της Σερβίας, γνωστοποίησε πως θα συμμετείχε στις πρόωρες κοινοβουλευτικές εκλογές της 11ης Μαΐου 2008.
Chery Tiggo 8

Το Chery Tiggo 8 είναι ένα 7-θέσιο μεσαίο crossover SUV αυτοκίνητο, που παράγεται από την κινεζική αυτοκινητοβιομηχανία Chery, υπό την σειρά Tiggo που ασχολείται με την κατασκευή crossover SUV.
MDMA

H 3,4-μεθυλαινοδιοξυμεθαμφεταμίνη (MDMA), κοινώς γνωστή ως ecstasy (για συντομία E, X, XTC), είναι ψυχοτρόπος ουσία η οποία χρησιμοποιείται κυρίως για ψυχαγωγικούς λόγους. Οι επιθυμητές δράσεις περιλαμβάνουν αλλαγμένες αισθήσεις, αυξημένη ενέργεια, ενσυναίσθηση καθώς και ευχαρίστηση. Όταν λαμβάνεται από το στόμα, η δράση του ξεκινάει εντός 30 με 45 λεπτών και διαρκεί 3 με 6 ώρες.

Οι ανεπιθύμητες ενέργειες περιλαμβάνουν εθισμό, προβλήματα μνήμης, παράνοια, δυσκολία στον ύπνο, τρίψιμο των δοντιών, θολή όραση, εφίδρωση και γρήγορο καρδιακό ρυθμό. Έχουν αναφερθεί θάνατοι λόγω αυξημένης θερμοκρασίας σώματος και αφυδάτωσης. Μετά τη χρήση, οι άνθρωποι συχνά αισθάνονται κατάθλιψη και κουρασμένοι. Το MDMA δρα κυρίως αυξάνοντας τη δραστηριότητα των νευροδιαβιβαστών σεροτονίνη, ντοπαμίνη και νοραδρεναλίνη σε τμήματα του εγκεφάλου. Ανήκει στην κατηγορία των υποκατεστημένων αμφεταμίνων και έχει διεγερτικά και παραισθησιογόνα αποτελέσματα.

To MDMA είναι παράνομο στις περισσότερες χώρες και, όσον αφορά του 2018, δεν έχει εγκεκριμένες ιατρικές χρήσεις. Εξαίρεση αποτελούν μικρές ποσότητες που χρησιμοποιούνται στην έρευνα. Οι ερευνητές ερευνούν αν το MDMA μπορεί να βοηθήσει στη θεραπεία του σοβαρού, ανθεκτικού στη θεραπεία διαταραχή μετατραυματικού άγχους (PTSD) και μια κλινική μελέτη φάσης 3 εγκρίθηκε για το 2018. Το 2017, ο FDA έδωσε το MDMA τον χαρακτήρα της πρωτοποριακής αγωγής για το PTSD, που δίνεται σε ουσίες που οι μελέτες δείχνουν ότι είναι υποσχόμενες ώστε να μελετηθεί η ιατρική χρήση τους ταχύτερα.

Το MDMA αναπτύχθηκε για πρώτη φορά το 1912 από τη Merck. Χρησιμοποιήθηκε για να ενισχύσει τη ψυχοθεραπεία από τη δεκαετία του 1970 και έγινε δημοφιλές ως ναρκωτικό του δρόμου τη δεκαετία του 1980. Το MDMA συνδέεται συνήθως με χορευτικά πάρτι, ρέιβ και ηλεκτρονική μουσική χορού. Μπορεί να αναμιχθεί με άλλες ουσίες όπως εφεδρίνη, αμφεταμίνη και μεθαμφεταμίνη. Το 2016, περίπου 21 εκατομμύρια άτομα ηλικίας μεταξύ 15 και 64 ετών χρησιμοποίησαν έκσταση (0,3% του παγκόσμιου πληθυσμού). Αυτό ήταν σε γενικές γραμμές παρόμοιο με το ποσοστό των ατόμων που χρησιμοποιούν κοκαΐνη ή αμφεταμίνες, αλλά χαμηλότερο από ό, τι για την κάνναβη ή τα οπιοειδή. Στις Ηνωμένες Πολιτείες, όσον αφορά το 2017, περίπου το 7% των ανθρώπων έχουν χρησιμοποιήσει MDMA κάποια στιγμή στη ζωή τους και 0,9% το έχουν χρησιμοποιήσει τον τελευταίο χρόνο.
Βιασμός στην πρώτη σελίδα

Ο Βιασμός στην πρώτη σελίδα (Πρωτότυπος τίτλος: Sbatti il ​​mostro in prima pagina που σημαίνει «Χτυπήστε το τέρας στη πρώτη σελίδα») είναι μια δραματική ταινία Ιταλικής παραγωγής του 1972 σε σκηνοθεσία Μάρκο Μπελλόκκιο 
και σενάριο του Σέρτζιο Ντονάτι. Πρωταγωνιστούν: Τζιάν Μαρία Βολοντέ, Κοράντο Σολάρι και η Λάουρα Μπέτι.

Δύο χρόνια μετά τη κυκλοφορία της ταινίας, ιδρύθηκε στην Ιταλία μια εφημερίδα του συντηρητικού χώρου με τίτλο "Il Giornale" από τον Ίντρο Μοντανέλι.
BYD S6

Το BYD S6 ήταν το πρώτο crossover SUV αυτοκίνητο που σχεδιάστηκε και κατασκευάστηκε ανεξάρτητα, χωρίς κάποια συνεργασία, από την κινεζική αυτοκινητοβιομηχανία BYD Auto. Η παραγωγή του ξεκίνησε τον Απρίλιο του 2011 και έφτασε έως τον Μάιο του 2016, αν και μια εκδοχή του, γνωστή ως BYD S7, διατηρήθηκε έως το 2018.
Καρλότα Φιτζάλαν-Χάουαρντ του Νόρφολκ

Η Καρλότα Φιτζάλαν-Χάουαρντ του Νόρφολκ ("Charlotte Fitzalan-Howard of Norfolk", γεννημένη ως Καρλότα Σοφία Λέβεσον-Γκόουερ "Charlotte Sophia Leveson-Gower)", 9 Ιουλίου 1788 - 7 Ιουλίου 1870) ήταν Βρετανίδα ευγενής και Κυρία της Κρεματοκάμαρας της Βασίλισσας Βικτώριας.
Κριστιάν Λόπεθ

Ο Κριστιάν Λόπεθ Σανταμαρία (ισπανικά: Cristian Lopez Santamaria, γενν. 27 Απριλίου 1989) είναι Ισπανός διεθνής επαγγελματίας ποδοσφαιριστής που αγωνίζεται ως κεντρικός επιθετικός για την Καρταγένα ΦΚ, με δανεισμό από τον Άρη Θεσσαλονίκης.
Φρούριο Αλκατράζ

Το Φρούριο Αλκατράζ (αγγλικά: "Fort Alcatraz") ήταν παράκτια στρατιωτική εγκατάσταση του στρατού των ΗΠΑ που βρίσκεται στο νησί Αλκατράζ στις εκβολές του κόλπου του Σαν Φρανσίσκο στην Καλιφόρνια. Αρχικά ολοκληρώθηκε το 1859, και η εγκατάσταση χρησιμοποιήθηκε για την εκπαίδευση νεοσυλλέκτων και για μονάδες του Αμερικανικού Εμφυλίου Πολέμου από το 1861 όπου στη συνέχεια έγινε στρατιωτική φυλακή από το 1868. Οι κύριες βελτιώσεις, λόγω της εξέλιξης του πυροβολικού, πραγματοποιήθηκαν από τη δεκαετία του 1870, 
αλλά δεν ολοκληρώθηκαν ποτέ, καθώς το Φρούριο άρχισε να φιλοξενεί περισσότερους θαλάμους απ' ότι κανόνια, αλλάζοντας τη χρησιμότητα του. Έπειτα υποβλήθηκε σε σημαντικές ανακαινίσεις στο πλαίσιο του σχεδίου του Endicott Board για την υπεράσπιση του κόλπου. Η πρώτη ολοκληρωμένη πτέρυγα κελιών δημιουργήθηκε μεταξύ 1910 και 1912. Το 1933-1934, εκσυγχρονίστηκε και μετατράπηκε στη διαβόητη φυλακή του Αλκατράζ.
Σαβέρν

Η Σαβέρν (Γαλλικά: "Saverne") είναι γαλλική κοινότητα, υπονομαρχία του νομού Κάτω-Ρήνου, στη διοικητική περιοχή Γκραντ Εστ, στα βορειοανατολικά της Γαλλίας.

Βρίσκεται στην ιστορική και πολιτιστική περιοχή της Αλσατίας και είναι χτισμένη κατά μήκος του καναλιού του Μάρνη-Ρήνου στην αρχή ενός περάσματος πάνω στα Βόσγια όρη. Ο πληθυσμός της κοινότητας ανέρχεται σε 11.239 κατοίκους (2017).

Οι κάτοικοι ονομάζονται Σαβερνουά (ζ).
Ιονούτ Νεντελτσεάρου

Ο Ιονούτ Νεντελτσεάρου (ρουμανικά: "Ionuț Nedelcearu", γενν. στις 25 Απριλίου 1996) είναι Ρουμάνος επαγγελματίας ποδοσφαιριστής, ο οποίος αγωνίζεται ως κεντρικός αμυντικός για την ΑΕΚ.